CELEX: 32014R1026
Language: lt
Date: 2014-07-25 00:00:00
Title: 2014 m. liepos 25 d. Komisijos deleguotasis reglamentas (ES) Nr. 1026/2014, kuriuo iš dalies keičiamas Tarybos reglamento (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus, dėl tam tikrų šalių išbraukimo iš derybas baigusių regionų ar valstybių sąrašo iš dalies pakeisto Europos Parlamento ir Tarybos reglamentu (ES) Nr. 527/2013, I priedas

30.9.2014   
            
            
               LT
            
            
               Europos Sąjungos oficialusis leidinys
            
            
               L 284/3
            
         KOMISIJOS DELEGUOTASIS REGLAMENTAS (ES) Nr. 1026/2014
   2014 m. liepos 25 d.
   kuriuo iš dalies keičiamas Tarybos reglamento (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus, dėl tam tikrų šalių išbraukimo iš derybas baigusių regionų ar valstybių sąrašo iš dalies pakeisto Europos Parlamento ir Tarybos reglamentu (ES) Nr. 527/2013, I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. gruodžio 20 d. Tarybos reglamentą (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus (1), dėl tam tikrų šalių išbraukimo iš derybas baigusių regionų ar valstybių sąrašo iš dalies pakeistą 2013 m. gegužės 21 d. Europos Parlamento ir Tarybos reglamentu (ES) Nr. 527/2013 (2), ypač į jo 2a ir 2b straipsnius,
   kadangi:
   
               (1)
            
            
               šalių, kurioms taikomas ES importo netaikant muitų ir kvotų režimas, sąrašas nustatytas Reglamento (EB) Nr. 1528/2007 (toliau – Patekimo į rinką reglamentas) I priede;
            
         
               (2)
            
            
               derybos dėl ekonominės partnerystės susitarimo (toliau – Susitarimas) tarp Europos bendrijos ir Ramiojo vandenyno valstybių buvo baigtos 2007 m. lapkričio 23 d.;
            
         
               (3)
            
            
               Botsvana, Kamerūnas, Dramblio Kaulo Krantas, Fidžis, Gana, Kenija, Namibija ir Svazilandas nesiėmė reikiamų veiksmų savo atitinkamiems susitarimams ratifikuoti. Todėl pagal Reglamento (EB) Nr. 1528/2007 2 straipsnio 3 dalį, ypač jos b punktą, to reglamento I priedas iš dalies pakeistas Europos Parlamento ir Tarybos reglamentu (ES) Nr. 527/2013. Nuo 2014 m. spalio 1 d. šioms šalims nustoja galioti patekimo į rinką tvarka, kurią leista taikyti pagal Reglamentą (EB) Nr. 1528/2007;
            
         
               (4)
            
            
               pagal Tarybos reglamento (EB) Nr. 1528/2007 2a ir 2b straipsnius Komisija yra įgaliota priimti deleguotuosius aktus, kad būtų iš dalies pakeistas to reglamento I priedas į jį vėl įtraukiant tas šalis, kurios buvo išbrauktos pagal Reglamentą (ES) Nr. 527/2013, joms ėmusis reikiamų veiksmų atitinkamiems jų susitarimams ratifikuoti;
            
         
               (5)
            
            
               Fidžis ėmėsi reikiamų veiksmų savo susitarimui ratifikuoti ir 2014 m. liepos 17 d. pranešė apie tai susitarimo depozitarui,
            
         PRIĖMĖ ŠĮ REGLAMENTĄ:
   1 straipsnis
   Pakartotinis šalies įtraukimas į I priedą
   Į Reglamento (EB) Nr. 1528/2007 I priedą įtraukiama ši šalis:
   
                
            
            
               Fidžio Respublika.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. spalio 1 dienos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 348, 2007 12 31, p. 1.
   
      (2)  OL L 165, 2013 6 18, p. 59.